b'\n_START_ARTICLE_\nSthefany Brito\n_START_SECTION_\n\xc5\xbdivotopis\n_START_PARAGRAPH_\nSthefany Brito rodila se je 19. lipnja 1987. u Brazilu. Starija je sestra glumca Kaykyja Brita._NEWLINE_Godine 1997. zapo\xc4\x8dela je svoju gluma\xc4\x8dku karijeru ulogom Hannelore u televizijskoj seriji Chiquititas Brasil. Godine 2001. sudjelovala je u televizijskoj seriji Um Anjo Caiu do C\xc3\xa9u u kojoj je glumila Dorinhu, te u telenoveli Klon u kojoj je utjelovila Samiru Rachid i zbog te izvrsne uloge osvojila nagradu APCA 2003. godine. Iste godine je bila doma\xc4\x87ica televizijske emisije Globinho. Godine 2004. glumila je u televizijskoj seriji Come\xc3\xa7ar de Novo, a 2005. godine u filmu As Vidas de Maria. Godine 2006. i 2007. sudjelovala je u projektima P\xc3\xa1ginas da vida, Carga Pesada i Desejo Proibido. Godine 2008. postaje Juc\xc3\xa9lia Ramos u filmu Mist\xc3\xa9ryos._NEWLINE_7. srpnja 2009. godine Sthefany se je udala za Alexandrea Pata.'